Pavillion-skietery: Slagoffers se name bekendArgieffoto Foto: SAPD, Facebook Kapt. Thulani Zwane, woordvoerder van die polisie, het gesê die polisiebeampte was konst. Zaine Sheik (27) van die KwaMashu-polisiestasie. Sy vriendin was die 25-jarige Sheree Branches. Die voorval het Donderdag plaasgevind. “Die twee het omstreeks 12:00 ŉ rusie in die winkelsentrum gehad waartydens die beampte sy vuurwapen uitgehaal en geskiet het,” het Zwane vroeër gesê. Volgens Santi Steinmann, ŉ woordvoerder van Netcare 911, is die twee op die toneel dood verklaar. Niemand anders is tydens die voorval beseer nie.